


jfîilewut 

cu dr. ŞERBAN MILCOVEANU 

PERSONALITĂŢI LEGIONARE UITATE PE NEDREPT (II) : 
avocat legionar RADU BUDIŞTEANU 


in continuarea interviului acordat de dvs. 
revistei noastre luna trecuta, de evocare a unor 
personalităţi legionare, care, deşi importante, de 
mare credinţă şi valoare, active în slujba 
Legiunii, apreciate chiar de Căpitan, au fost mai 
puţin cunoscute publicului şi chiar unora dintre 
legionarii tineri, v-aş ruga să-mi povestiţi câte 
ceva despre Radu Budişteanu. 

In urmă cu peste trei decenii l-am cunoscut pe 
avocatul Radu Budişteanu, la el acasă, fără să ştiu 
nimic despre activitatea lui politică; numele lui îmi 
era complet necunoscut întrucât la vremea aceea nu 
auzisem decât de numele a câtorva personalităţi 
legionare: Comeliu Zelea Codreanu, Ion Moţa, Horia 
Sima... şi cam atât. 

Un bun prieten, cunoscut în lumea colecţionarilor 
de artă şi a bibliofililor, pe nume Lucian Stanciu, mi-a 
făcut propunerea să mergem la un avocat pe nume 
Radu Budişteanu care îşi vindea lucrurile din casă şi 
biblioteca (însumând câteva mii de volume), întrucât 
intenţiona să se stabilească in Germania, la fiica sa. 

Şi iată-mâ în curtea unei frumoase vile boiereşti 
din str. Felix. in apropierea Pieţei Victoriei Ne-a 
deschis uşa menajera lui, care ne-a poftit in hol şi 
ne-a rugat să aşteptăm zece minute. Apoi a apărut şi 
amfitrionul, un bărbat destul de înalt, cu o înfăţişare 
plăcută, într-un costum bleumarin, cu cămaşă albă şi 
cravată: aşa îşi phmea întotdeauna musafirii. Acest 
gest poate stârneşte zâmbete, poate pare azi 
anacronic, dar în fapt este un semn de prietenie şi 
respect pentru cei care îţi trec pragul casei. 

După negocieri scurte prietenul meu i-a cumpărat 
impunătoarea bibliotecă - cărţi în limba franceză, 
vechi de două secole, şi multe cărţi juridice, 
majoritatea legate in piele - dar care pentru mine nu 
prezentau interes. (Am cumpărat însă o măsuţă 
orientală, din lemn exotic, lucrată in stil turcesc, 
decorată cu plăcuţe din sidef, obiect pe care îl am şi 
astăzi.) 

Făcând această lungă introducere, vă rog, d-le 
dr. Şerban Milcoveanu, să evocaţi Figura lui Radu 
Budişteanu, despre care se ştie prea puţin. 

- Să încep cu începutul: datele biografice. S-a 
născut în Bucureşti, în 1908, dintr-o familie cu 
ascendenţă ce urcă până în Evul Mediu Din ea 
făceau parte generalii Constantin Budişteanu, Ion 
Culcer, oameni politici - miniştri, parlamentari, şi 
oameni de litere. Elev al Liceului Sf. Sava din 
Bucureşti, obţine premiul Ligii Culturale. Având trei 
generaţii de magistraţi înainte, studiază apoi Dreptul 
la Bucureşti şi îşi ia licenţa şi doctoratul, devenind 
avocat în Barou la vârsta de doar 21 de ani, dar 
urmează şi Facultatea de Litere şi Filosofie, 
precum şi Teologia. Apoi studiile juridice şi le 
continuă la Academia de înalte Studii Internaţionale 
ale Facultăţii de Drept din Paris şi le desăvârşeşte la 
Academia de Drept Internaţional de la Haga La 
Paris obţine diploma pe locul întâi, cu propunerea 
prof Louis la Fus de a rămâne succesorul său la 
catedră 

Debutul pe scena politicii româneşti îl face 
insă la Paris, în decembrie 1922. 

Vreau să vâ precizez că voi face expuneri largi, 
pentru a explica momentele respective şi a se 
înţelege mai lesne implicarea lui Radu 
Budişteanu în evenimente în care a atins vârful 
piramidei de mai multe ori ca glorie şi tot de multe ori 
a avut deznădejdii cumplite. 

După primul război mondial, România, devenită 
întregită, a fost în pragul anarhiei ca urmare a două 
evenimente, pe care le voi aminti mai jos. Din 
anarhie şi din prăpastie România a fost salvată de 
Ionel I.C. Brâtianu. de regele Ferdinand cel Loial, de 
mareşalul Alex. Averescu şi în special de armată. în 
România interbelică armata a avut un rol 
preponderent 

Pnma cauză a anarhiei şi cădem în prăpastie au 
fost forţele centrifuge care s-au coagulat înainte de 
mobilizarea forţelor centripete, şi care urmăreau 
dezmembrarea statului naţional unitar reîntregit 


A doua cauză de anarhie şi cădere in prăpastie a 
fost invazia evreiască produsă pe neaşteptate şi în 
proporţii masive (se pare că un milion, un milion şi 
jumătate de evrei au intrat în ţară). Această invazie a 
fost efectul ari 7 din Protocolul secret încheiat la 9 
dec. 1919 între marile puteri occidentale şi România. 
In acest articol 7 se decidea ca statul român să dea 
cetăţenii din oficiu, fără anchete şi în mod colectiv 
tuturor evreilor de pe planeta Terra Care vor să vină 
şi să se stabilească pe teritoriul României. (Acest 
articol 7 legaliza în practică vechiul proiect 
Cremieux-Peyotto de fondare a Israelului european 
pe teritoriul Carpato-Danubiano-Pontic.) 




în 1918 


Dr Şerban Milcoveanu în tinereţe şi la senectute: 
preşedinte al studenţimii pe ţară în anii 1937-1940 şi 
actual membru al Senatului Legionar, martor al 
evenimentelor 

Ionel Brâtianu şi în continuare dr. Alexandru 
Vaida Voievod au refuzat semnarea acestui 
articol 7 egal cu sinuciderea naţiunii române în 
propriul stat. 

La 9 dec. 1919 acest protocol special secret a 
fost semnat de Nicolae Titulescu, devenit ministru 
de stat fără portofoliu - şi aceasta ca o condiţie sine 
qua non pentru ca marile democraţii occidentale să 
recunoască Marea Adunare de la Alba-lulia de la 1 
decembrie 1918 şi unirea Transilvaniei cu România. 

Invazia aceasta evreiască în dimensiuni de 
colonizare etnică a provocat mobilizarea 
instinctului naţional şi a determinat reacţii de 
apărare din partea naţiunii române, apărătoare a 
statului şi responsabilă în istorie. 

Ca întotdeauna în istorie, primii care au intrat în 
bătălie au fost tineretul universitar din Bucureşti, 
laşi, Cluj şi Cernăuţi. în Bucureşti conducerea 
Mişcării Studenţeşti protestatare a fost Societatea 
Studenţilor în Medicină cu cei doi preşedinţi cu 
adevărat unicat dr. Ion Simionescu (asasinat ulterior, 
în 1951, la Canalul Dunăre - Marea Neagră) şi dr 
Const. Dânulescu (mort în condiţii nelămurite, tot în 
1951, aflat în ilegalitate în acea perioadă) 

La ridicarea steagului şi pornirea luptei aveam şi 
un semn de întrebare: care va fi atitudinea Asociaţiei 
Studenţilor Români la universităţile din Franţa? 
Această asociaţie cu un vechi trecut încă de la 
mijlocul sec. XIX şi cu mare importanţă din cauza 
marelui număr de membri, era disputată şi frecvent 
intra sub conducerea curentelor de stânga, 
socialiste, comuniste şi francmasonice. 

La şedinţele acestei Asociaţii a Studenţilor 
Români din Paris, au avut loc lupte ideologice foarte 
dure în raport cu evenimentul de la Bucureşti al 
Mişcării Studenţeşti protestatare împotriva invaziei 
evreieşti şi împotriva forţelor centrifuge în aceste 
lupte s-a remarcat studentul în Drept Radu 
Budişteanu şi la alegeri a obţinut majoritatea, 
devenind preşedinte şi conducător. 

In conformitate cu instinctul naţional şi cu propria 
convingere, Radu Budişteanu a adus puternica 
Asociaţie de la Paris alături de Mişcarea 
Studenţească de la 10 decembrie 1922 

Vreau să închei momentul 1922 cu un citat al 
academicianului francez (de dreapta şi 
monarhist) Charles Maurras, care a declarat atunci 
în public: „Marele tezaur al României nu-i petrolul, 
nu-s cerealele şi nu-$ pădurile! Marele tezaur al 


României este actualul tineret universitar în 
totalitate patriot şi naţionalist şi fără nici o 
confirmare de comunism sau măcar de socialism ." 

- După momentul 1922. care a fost evoluţia lui 
Radu Budişteanu pe scena politicii interbelice? 

- Să vorbesc de un alt moment, aprilie 1935. 

In primăvara anului au avut loc două evenimente 
în lumea noastră, a tineretului universitar. 

Primul eveniment a fost fondarea de către 
Ministerul Ordinii Publice condus de Victor lamandi, 
a unei organizaţii instituţionale Frontul Studenţesc 
Democrat Fondarea s-a făcut „jumâtate-jumâtate" 
adică 50% din membrii era agenţi acoperiţi ai 
Siguranţei Generale a Statului, iar restul erau 
desemnaţi de către Partidul Comunist Român. 
Misiunea acestui Front Studenţesc Democrat era 
să combată influenţa Mişcării Legionare a lui 
Corneliu Zelea Codreanu şi să alunge comitetele 
legionare din cele cca. 400 de organizaţii de pe 
teritoriul României (cercuri judeţene, federaţii pe 
provincii istorice, societăţi diferenţiate pe 
facultăţi, centre pe universităţi, precum şi cele 
trei organizaţii adiacente: Asociaţia Studenţilor 
din Franţa, Asociaţia Românilor Macedoneni şi 
Asociaţia Studenţilor Basarabeni de la 
Universitatea din Bucureşti - aceasta din urmă era 
condusă la Bucureşti de viitorul profesor de 
matematică Nicanor Jerghie şi de la Chişinâu de 
preotul Vasile Ţepordei.) 

Acest Front Studenţesc Democrat n-a reuşit să 
cucerească masele studenţeşti şi printre altele şi 
pentru că Societatea Studenţilor din Medicină, 
condusă de subsemnatul, s-a pronunţat şi a militat 
împotriva lui. 

Al doilea eveniment din viaţa tineretului 

universitar a fost fondarea, tot la începutul lunii 
aprilie 1935, a „Asociaţiei foştilor preşedinţi ai 
organiza ţi Hor s tudenţeş ti'\ 

Misiunea acestei organizaţii era tnplă 1) să fie 
bancă de informare şi documentare pentru noile 
generaţii de studenţi; 2) să fie arbitru în 
eventualele litigii şi neînţelegeri dintre 
organizaţiile studenţeşti. 3) să sprijine cu toate 
puterile şi cu toate resursele partidele 
naţionaliste (pentru a contracara. într-un fel, efectul 
francmasoneriei care "ajuta” conducând din umbră 
cele două partide zise istonce. liberal şi ţărănist) 

La fondarea acestei .Asociaţii a foştilor preşedinţi 
ai organizaţiilor studenţeşti" s-a produs o mare 
divergenţă între propunerea ca preşedinţia să fie 
rotativă, în fiecare an alta. şi propunerea ca la 
început să se stabilească un comitet fix, de lungă 
durată, şi deci cu mare influenţă. 

Dr Ion Simionescu, dr. Constant. Dânulescu şi 
prof. Napoleon Creţu erau pentru preşedinţia 
rotativă; iar Ion Moţa. Andrei C. lonescu. dr. Gh 
Sârbulescu. dr N Roşu şi dr Dumitru Enâchescu au 
fost pentru preşedinţia de lungă durată, de minimum 
patru am S-a pus la vot şi cu majontate absolut 
zdrobitoare s-a votat pentru preşedinte de lungă 
durată şi pentru primii patru ani a fost ales Ion 
Moţa in această bătălie factorul hotărâtor a fost 
Radu Budişteanu, cu marele lui talent oratoric 

în urma acestui vot Victor lamandi. ministrul 
Ordinei Publice, a retras autorizaţia de convocare a 
Congresului care anume să aibă chiar a doua zi şi a 
trimis poliţie şi jandarmene sub conducerea 
comisarului Malamuceanu să evacueze sala de 
şedinţe Eu, care eram preşedintele Asociaţiei 
Studenţilor din Medicină, am invocat autonomia 
universitară şi ca atare nu am lăsat poliţia Ş' 
jandarmeria să intre în Palatul Societăţii Studenţilor 
în Medicină care se afla pe Bd. Schitul Mâgureanu 
nr 2. Astfel Congresul a durat timp de trei zile Şi 
oratorul Radu Budişteanu a fost ales, tot cu 
majoritate zdrobitoare, ca vicepreşedinte al 
Asociaţiei foştilor preşedinţi ai studenţimii. 

- Vâ întreb. Fiindcă nu precizaţi în expunerea 
dvs., plină de aspecte necunoscute, dacă 

Radu Budişteanu a fost membru al 
Mişcării Legionare? 

- Pe parcursul anilor 1932 - 1937 
avocatul Radu Budişteanu a fost solicitat şi a 
pledat în mai multe procese politice ale Mişcării 
Legionare. 

După ştiinţa mea - şi cred că nu greşesc - n-a 
avut nici un grad în ierarhia legionară şi nici o 
funcţie în structura Mişcării Legionare. Era însă 
considerat un mare prieten şi un protector al 
Mişcării Legionare şi era în relaţii de intimitate cu 
toată conducerea: Comeliu Zelea Codreanu, Ion 
Moţa, ing. Gh. Clime, prof Vasile Cristescu, Vpsile 
Marin, Mihail Polihroniade şi Al Constant. 

La aceste procese Radu Budişteanu a pledat 
pentru Mişcarea Legionară ca soluţie de rezolvare a 
marilor probleme de politică internă şi externă. 

Următorul moment important din viaţa lui Radu 
Budişteanu cred că ar fi anul 1938, an în care a fost 
asasinat Căpitanul. 

Dar şi aici am de spus multe lucruri. 

La 10 febr. 1938, cu acordul anglo-francez şi cu 
complicitatea armatei române, regele Carol al ll-lea 
uzurpă suveranitatea naţiunii, desfiinţează 
Constituţia democrată şi instituie dictatura personală 
(nu a fost dictatură regală, a fost dictatură 
personală ). în cadrul şi drept misiune a dictaturii 
carliste, a avut loc proiectul de asasinare a lui 
Comeliu Zelea Codreanu şi de exterminare a 
Mişcării Legionare. Istoria nu ştie dacă acest proiect 
a fost propus de regele Carol al ll-lea sau a fost o 
condiţie pusă de Occident Proiectul urma să se 
desfăşoare în trei etape, în funcţie de împrejurări 
(eventual putea să se oprească la prima etapă). 
Prima etapă: internarea în lagărul de la Miercurea- 
Ciuc a 500 de comandanţi legionari şi condamnarea 
la mulţi ani de închisoare a lui Corneliu Zelea 
Codreanu şi a Statului Major Legionar în frunte cu 
ing. Gh. Clime. A doua etapă: proiectul de asasinare 
a lui Corneliu Zelea Codreanu şi a Statului Major 
Legionar alcătuit din 20 de persoane. A treia etapă 
prevedea masacrarea tuturor legionarilor, astfel ca 
să nu mai existe, după expresia lui Carol al ll-lea 
„sămânţă legionară". 

In cadrul primei etape avocatul Radu Budişteanu 
a fost arestat şi întemniţat, întâi la Tismana şi apoi în 
lagărul de la Miercurea-Ciuc. în iunie 1938 s-a 
nominalizat cine să fie condamnat odată cu 
Comeliu Zelea Codreanu. Palatul Regal împreună 
cu Armând Călinescu, ministru de Interne, a 
nominalizat 20 de persoane din Statul Major 
Legionar. 

intre cei 20 au fost şi patru persoane care nu 
făceau parte din acest Stat Major: 

- preotul Nicolae Georgescu Edineţi, desemnat 
pentru a pedepsi paralizant corpul preoţesc; 

- avocat Radu Budişteanu, pentru a intimida 
întreaga Justiţie şi să nu mai existe astfel avocaţi 
pledanţi în procesele legionare; 

- dr. Paul Craja, desemnat pentru a pedepsi, tot 
paralizant, pe românii macedoneni care în 
majoritate absolută se alăturaseră Mişcării 
Legionare; 

- a patra persoană eram eu (n. n.: dr. Şerban 
Milcoveanu;, ca preşedinte al Uniunii Naţionale a 
Studenţilor Creştini Români, pentru a băga spaima in 
rândurile studenţimii 

Procesul a avut loc la Tribunalul Militar din 
Bucureşti în ultimele zile ale lunii iunie 1938. 

Conform hotărârii lui Gh. Clime, în numele celor 
20 de inculpaţi a vorbit o singură persoană, avocatul 
Radu Budişteanu Noi toţi ceilalţi ne-am restrâns a 
răspunde la întrebările puse de tribunal şi la dreptul 
de a avea ultimul cuvânt. Avocatul Radu 
Budişteanu a susţinut o pledoarie lungă de exact 
12 ore, fără nici o întrerupere, cu vigoare de 
adevărat titan. Nu-mi permit a reproduce ce a 
păstrat memoria mea întrucât pledoaria lui Radu 
Budişteanu a fost stenografiată de Serviciul Secret 
de Informaţii al lui Mihail Moruzov şi se găseşte în 
arhivele Tribunalului Militar (şi foarte sigur în arhivele 
Securităţii actuale). Spun numai că pledoaria lui a 
fost formidabilă. 

Am intrat astfel în etapa I. fiind cu toţii 
condamnaţi la închisoare între 7 şi 9 ani, întemniţaţi 
la Râmnicu Sărat 


Pe când eram concentrat la această închisoare, 
în iunie 1938, Radu Budişteanu a fost citat ca martor 
la un proces important care avea loc la Bucureşti A 
fost adus sub escortă, pentru trei ore. la Palatul de 
Justiţie. Când a ieşit din dubă şi a urcat pe scările de 
marmură, nu sute, ci mii de persoane care veniseră 
sâ-l vadă, l-au aplaudat frenetic. în ciuda terorii 
carliste, dovadă de ce popularitate mare avea 

în şedinţa secretă din 10 oct 1938 de la Palatul 
Regal s-a pus în discuţie asasinarea conducerii 
legionare de la Râmnicu Sărat Pentru a-şi da 
acordul din partea armatei, n-au fost chemaţi 
ministrul de Război, gen N Ciupercă, şi nici şeful de 
Stat Major, gen Ştefan lonescu, ci gen. Gh. 
Argeşeanu, cunoscut a fi întotdeauna „baioneta 
oarbă’. Pentru prima şi singura dată în viaţa lui el a 
spus "Nu" la asasinarea pusă la cale împotriva 
Statului Major Legionar (Gh. Clime, Alex. 
Cantacuzino, Ion Banea şi ceilalţi).'Astfel cei 20 de 
condamnaţi au rămas in viaţă până la 22 sept. 1939, 
când a avut 16c masacrarea in totalitate a fruntaşilor 
legionari (şi nu numai a Statului Major ■ Legionar), 
autorităţile folosindu-se de pretextul asasinării lui 
Armând Călinescu (devenit prim ministru), de către 
echipa lui Miti Dumitrescu, manevrată de Horia 
Sima. 

Revenind însă la momentul oct 1938: Carol al ll- 
lea era cunoscut ca labil psihic, schimbându-şi 
deciziile de la o zi la alta. aşa cum era cunoscut 
pentru laşitate şi iresponsabilitate Cele 23 de 
atentate comise de legionari iresponsabili pe 
parcursul lunii următoare, nov. 1938. asasinate 
dirijate din umbră de Horia Sima, au pecetluit 
definitiv soarta Căpitanului . acestea au fost picătura 
care a înclinat balanţa pentru punerea în practică a 
proiectului de asasinare a Căpitanului. (Iar un an mai 
târziu, în sept. 1939. tot Sima a dat ocazia punerii în 
practică şi a celei de-a treia etape a planului de 
exterminare a Mişcării Legionare, aşa cum am spus 
mai înainte.) 

De la masacrul elitei legionare din 22 sept. 
1939 Radu Budişteanu a fost salvat de ginerele 
gen. Ion Bengliu, Ion Lobei, pe atunci căpitan. (în 

1980 am dat asistenţă medicală în familia acestuia, 
iar căpitanul Ion Labei, devenit colonel, mi-a explicat: 

. Trebuia să~l salvez' am fost' coleg nu numai de 
clasă, ci şi de bancă, din clasa întâi de liceu până 
într-a opta; eu eram sărac şi timp de 8 ani a împărţit 
cu mine sandvişurile şi fructele pe care i le trimitea 
familia la şcoală”) 

Ajungem la momentul culminant al carierei lui 
Radu Budişteanu, vara anului 1940. 

După 2 ani de închisoare. în care glonţul i-a 
trecut pe lângă ureche, la 22 iunie 1940 el a fost 
eliberat şi l-a găsit pe Horia Sima deja instalat ca şef 
al Mişcării Legionare; cum s-a ajuns la această 
situaţie deplorabilă pentru Mişcare am spus într-unul 
din numerele trecute ale revistei, în cadrul interviului 
°Destinderea dintre Mişcarea Legionară şi regimul 
carlisf (iar revista dvs. a avut serialul "Din culisele 
Legiunii" în care e detaliată această chestiune, prea 
amplă pentru a fi "expediată" acum. în rezumat) 

în mijlocul verii anului 1940 Radu Budişteanu a 
fost numit, pur formal, pentru propagandă, alături de 
alţi doi legionari, în guvernul de orientare 
progermanâ condus de marele industnaş Ion 
Gigurtu. El a fost numit ministru al artelor şi cultelor, 
un minister cuminte şi fără pondere politică A ocupat 
această funcţie o perioadă scurtă, cca. 2 luni. 
Intrând în divergenţe cu Horia Sima, părăsind 
guvernul şi nemailuând parte la nici o acţiune, 
fiind deci pe linie moartă 

Nefiind arestat de guvernul lui Antonescu, la 
procesul zis „al rebeliunii legionare” din iunie 
1941 de la Tribunalul Militar din Bucureşti a 
apărat pe mulţi legionari aflaţi în boxa acuzaţilor. 

- Dar partea cea mai întunecată a vieţii şi 
activităţii lui Radu Budişteanu, este. cred, momentul 
6 martie 1945. .. 

- Aşa e După această dată. ocupaţia sovietică şi 
dictatura comunistă au reluat prigoana antilegionarâ, 
la scară nemaiîntâlnită până atunci. Pnntre cei peste 
o sută de mii de arestaţi se afla şi Radu Budişteanu, 
acuzat că a fost ministru în guvernul Gigurtu 
Aceasta s-a petrecut la mijlocul anului 1946 şi a 


rămas închis până în 1964, adică 22 de 
ani, o viaţă de om, trecând prin 
închisorile din Uranus, Gherla. Sighet şi 
Aiud. Se ştie că regimurile din închisorile 
comuniste erau de exterminare lentă, prin foame, frig 
şi boli, şi iată că după atâţia ani Radu Budişteanu a 
supravieţuit, fără a ceda o clipă 

Personal, după punerea lui în libertate l-am 
revăzut de mai multe ori avea toate semnele 
torturii în închisoare dar îşi păstra în mod perfect 
vigoarea intelectuală şi devotamentul naţionalist 
M-a impresionat declaraţia lui .Nu mi-am regretat 
niciodată trecutul. Am crezut în Dumnezeu. Am 
păstrat intactă stima de mine însumP' 

înainte de a încheia, să explic pentru ce a emigrat 
în străinătate. Avea o fiică refugiată în Germania, pe 
nume Despina, căsâtontâ Skelletti Autorităţile 
comuniste l-au socotit fără posibilitate de a fi 
primejdios şi i-au satisfăcut cererea ca să scape de 
el. lucru ce s-a întâmplat la mijlocul anilor 70. 

Ajuns pe meleagun străine, avea hotărârea ferma 
de a-şi oferi serviciile şi de a activa la postunle radio 
occidentale Spre dezamăgirea lui (a câta oară?), 
toate posturile, ca Europa Liberă de la Munchen. 
BBC Londra, Vocea Americii din Washintogn şi 
Radio France din Paris <-au refuzat colaborarea, din 
cauza apartenenţei lui sufleteşti la Mişcarea 
Legionară. 

Ramura codrenistâ l-a primit în rândurile ei, dar 
nu l-a putut ajuta cu nimic. Ramura simistâ era jnfinit 
mai bogată (Sima a avut mereu bani nemunciţi: ba 
de la Moruzov, ba banii Mişcării, ba de la nemţi. în 
1944, când cu guvernul de la Viena, ba de la 
Serviciile Secrete anglo-amencane - de exemplu, 
pentru cei 13 legionarii paraşutaţi în ţară în 1953 şi 
executaţi de comunişti. a primit masive 
"despăgubiri", avea 12 proprietăţi în Madrid etc) 
Deci, ramura simistâ, care avea resurse, i-a editat 

cartea intitulată sugestiv JN SECOLUL LUMINILOR 
STINSE . dar cu o condiţie obhgatone să nu-şi 
publice opiniile negative despre trecutul şi prezentul 
lui Horia Sima A fost nevoit să accepte întrucât 
cartea avea un conţinut de mare valoare pentru 
sufletul naţiunii române Manuscrisul a fost 
redactat iniţial în limba franceză şi tradus ultenor de 
fiica sa. Despina. Cartea, ce numără 210 pagini, este 
departe de forma care s-ar fi vrut A apărut în Ed. 
Carpaţii, din Madrid, în 1984. într-un tiraj de o mie de 
exemplare 

Ca o concluzie, vreau să-ţi spun că personal sunt 
fericit de a fi cunoscut pe Radu Budişteanu, un 
intelectual rasat şi un mare model de orator 

- Vă mulţumesc mult pentru efortul de a scoate 
din cutia amintirilor crâmpeie ilustratrve din epocă şi 
din viaţa legionară a lui Radu Budişteanu. despre 
care nu se ştia aproape nimic 

Totodată, acum, la încheierea acestor pagini, 
cerem scuze cititorilor câ nu am publicat şi 
fotografia lui Radu Budişteanu: din păcate n-o 
avem (şi n-am gasit-o nicăieri), aşa cum nu avem 

şi nu am găsit nici poza lui Alex Constant (evocat în 
numărul trecut al revistei), şi nici ale altor câteva 
personalităţi legionare. 

